[ca] La prevalença de l'obesitat ha augmentat a nivell mundial en les ultimes dècades, i varis estudis predictius indiquen que aquesta tendència es mantindrà en el futur fins al punt que la mitat de la població es podrà considerar obesa d'aquí unes dècades. Aquest augment de l'obesitat va acompanyat d'un augment de vàries malalties associades al fenotip obès, com la Diabetis Mellitus tipus II, les malalties cardiovasculars o el desenvolupament d'alguns trastorns psiquiàtrics com ara la depressió o l'ansietat. L'augment de l'obesitat pot ser deguda a canvis en l'ambient, pel subministrament i la facilitat d'accés a aliments calòricament densos, saborosos i econòmicament assequibles i també per la disminució globalitzada en els nivells d'exercici físic que fan les persones. Les estratègies clíniques més emprades per tractar l'obesitat s'encaren a pal·liar els seus efectes sobre el metabolisme i a reduir el risc de Síndrome Metabòlica, aquestes estratègies es basen majoritàriament en generar un dèficit energètic que es pot aconseguir a través de cirurgies bariàtriques, intervencions dietètiques i/o exercici físic. En aquesta tesi hem estudiat els efectes d'una dieta obesogènica, la dieta de cafeteria (CAF) en rates mascle i femella de la soca Long-Evans sobre el metabolisme i varis paràmetres conductuals, com ara la conducta exploratòria, l'activitat locomotora basal circadiària, a més d'altres conductes associades al gust dolç, com la conducta apetitiva, la conducta hedònica i la palatabilitat percebuda dels animals. Un altre dels objectius és estudiar els efectes que té en animals amb obesitat induïda amb dieta CAF, una intervenció dietètica a base d'una dieta de cafeteria modificada en que es restringeixen les calories administrades en un 30% (CAFR) i una intervenció d'exercici físic al tapís rodant. Els resultats indiquen que la dieta CAF administrada ad libitum durant 8 setmanes indueix un augment de pes significatiu en ambdós sexes. Addicionalment, aquest efecte va acompanyat d'altres alteracions que es poden associar al desenvolupament de Síndrome Metabòlica, com ara un augment en la resistència a la insulina, una desregulació del perfil lipídic i un increment en l'adipositat abdominal. L'alimentació CAF indueix alteracions conductuals que també es poden associar al perfil obès, com una disminució en l'activitat locomotora basal, detectada en mascles, i una disminució en la conducta apetitiva, detectada en ambdós sexes i que pot ser indicativa del desenvolupament d'un perfil depressiu associat a l'obesitat. L'alimentació CAFR en animals obesos corregeix parcialment els efectes de la dieta CAF, de manera que, en femelles, l'alimentació CAFR reverteix parcialment la resistència a la insulina, les alteracions en el perfil lipídic i la conducta apetitiva; mentre que els efectes en mascles són menors que en femelles. Globalment, l'exercici físic té uns efectes més modestos que la intervenció amb dieta CAFR en els animals amb obesitat induïda per dieta CAF. Altres efectes de l'exercici són més específics i requeriran de futurs estudis, com ara l'augment dels nivells de leptina i de la conducta exploratòria en els mascles alimentats amb dieta CAF, o la disminució de la conducta apetitiva en les femelles alimentades amb dieta CAF.

[en] Obesity prevalence has increased world-wide in the last decades, and several predictive studies point towards this tendency being maintained in the future to the point that half the population could be considered obese in a few decades. This increase in obesity is accompanied by an increase in several conditions associated to the obese phenotype, such as Diabetes Mellitus type II, cardiovascular diseases, or the development of psychiatric conditions like depression or anxiety. The increase in obesity could be caused by changes in the environment, such as the supply and ease of access to calorically dense, palatable and economically affordable foods, and the globalized decrease of exercising. The most used clinical strategies for the treatment of obesity are aimed at palliating its effects on metabolism and at reducing Metabolic Syndrome risk, these strategies are based mainly on generating an energy deficit, this can be achieved through bariatric surgery, dietetic interventions and/or physical exercise. In this thesis we have studied the effects of an obesogenic diet, the cafeteria (CAF) diet in male and female Long-Evans rats on metabolism and several behavioural parameters, such as exploratory behaviour, baseline circadian locomotor activity, as well as behaviour associated to the sweet taste, such as appetitive behaviour, hedonic behaviour and the perceived palatability. Another objective is to study the effects, on animals with diet induced obesity, of a dietetic intervention based on a modified cafeteria diet in which calories administered are reduced by 30% (CAFR), and of a treadmill exercise intervention. Results indicate that the CAF diet administered ad libitum for 8 weeks induces a significant increase in body weight in both sexes. Additionally, this effect is related to other alterations that can be associated with the development of Metabolic Syndrome, like an increase in insulin resistance, a dysregulation in the lipid profile and an increase in abdominal adiposity. CAF feeding induces behavioural alterations that can also be related to the obese phenotype, such as a decrease in baseline locomotor activity in males, and a decrease in appetitive behaviour in both sexes, which can be indicative of the development of a depressive profile associated with obesity. CAFR feeding in obese animals partially corrected the effects of the CAF diet; CAFR feeding partially reverted insulin resistance and the alterations in the lipid profile in females, meanwhile, the effects of CAFR in males are milder than in females. Globally, physical exercise has milder effects than the CAFR intervention has on diet induced obesity. Other effects of exercise are more specific and will require future studies, such as the increase in leptin levels and in exploratory activity in CAF males, or the decrease of appetitive behaviour in CAF females.